ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
விஞ்ஞானிகள், நடிகைகள் தொழில் முனைவோர் உள்ளிட்டோர் தங்களது வெற்றியின் ரகசியத்தை இந்திய சர்வதேச அறிவியல் திருவிழாவில் பகிர்ந்து கொண்டனர்
இந்திய சர்வதேச அறிவியல் திருவிழா 2020-இன் ஒரு பகுதியாக, பெண் விஞ்ஞானிகள் மற்றும் தொழில் முனைவோர் மாநாடு நடைபெற்றது.
இந்த நிகழ்வில், விஞ்ஞானிகள், நடிகைகள், தொழில் முனைவோர் உள்ளிட்ட பல்வேறு துறைகளைச் சேர்ந்த பெண்கள் தங்களது வெற்றிக்கான காரணத்தைப் பகிர்ந்து கொண்டனர்.
பத்மஸ்ரீ விருது பெற்ற திருமிகு கல்பனா சரோஜ், உறுதி, பொறுமை, கடின உழைப்பு, திறமை மற்றும் நம்பிக்கை ஆகியவை வெற்றியை நோக்கி அழைத்துச் செல்லும் வழிகள் என்று கூறினார்.
நடிகை திருமதி ரோகிணி ஹத்தங்காடி, எந்தத் துறையில் பெண்கள் பணிபரிந்தாலும் தங்கள் மனம் சொல்வதைக் கேட்க வேண்டும் என்றும், கடுமையாக உழைக்க வேண்டும் என்றும் கூறினார்.
இதற்கிடையே, இந்திய சர்வதேச அறிவியல் திருவிழா 2020-இன் ஒரு பகுதியாக வேளாண் விஞ்ஞானிகள் கூட்டமும் நடைபெற்றது. மத்திய வேளாண் மற்றும் விவசாயிகள் நல இணை அமைச்சர் திரு கைலாஷ் சவுத்ரி இதை துவக்கி வைத்தார்.
இதில் பேசியவர்கள், தொழில்நுட்பத்தை விவசாயிகள் பயன்படுத்தும் வகையில் அவர்களுக்கு நிதி உதவியும் ஆதரவும் வழங்கப்பட வேண்டும் என்றனர்.
மேலும் விவரங்களுக்கு, இந்த ஆங்கிலச் செய்திக் குறிப்புகளைப் படிக்கவும்
https://pib.gov.in/PressReleasePage.aspx?PRID=1683585
(Visitor Counter : 127
ஜல்சக்தி அமைச்சகம்
ஜல்ஜீவன் திட்டத்தின் கீழ் அருணாச்சலப் பிரதேசத்தின் தொலைதூரப் பகுதிகளில் உள்ள அனைத்து வீடுகளுக்கும் குடிநீர்க்குழாய் இணைப்புகள்.
அருணாச்சலப் பிரதேசத்தின் குருங்குமே மாவட்டத்தில் தொலைதூரத்தில் உள்ள மண் சாலை வசதியுடன் கூடிய, ஹிபா கிராமத்துக்கு மழைப் பொழிவுக்கு இடையே குடிநீர்க் குழாய்களைக் கொண்டு சென்றதைப் படம்பிடித்துக் காட்டுகிறது இத்திட்டம். ஜல்ஜீவன் திட்டத்தின் கீழ் , தொலை தூர கிராமங்கள் உட்பட, அனைத்து கிராமப்புற வீடுகளுக்கும், பாதுகாப்பான குடிநீர் சீராகக் கிடைப்பதை உறுதி செய்ய, குடிநீர்க்குழாய் இணைப்புகள்  வழங்கப்பட வேண்டும். அருணாச்சலப்பிரதேசத்தில் உள்ள தொலைதூர கிராமம் ஹிபா. தலைநகர் இடாநகரிலிருந்து, நியோபியா தலைமையகமான லாங்கர் வரை கரடுமுரடான சாலை வழியாக 330 கி.மீ. தூரம் சென்று, மேலும் 25 கி.மீதூரம் மண் சாலை வழியாக சென்றதும் கடினமான பயணமாக இருந்தது. ஏற்கனவே உள்ள உயரமான, கரடு முரடான, மோசமான கட்டமைப்புச் சாவல்களுடன், இப்பகுதியில் 7 மாதங்கள் மழை பெய்வது, குடிநீர்க் குழாய்கள் அமைப்பதில் மேலும் சிரமமாக இருந்தது.
இது போன்ற நிலையான மற்றும் கடினமான முயற்சிகளால் ஹாக்கோ, ரெல்லோ மற்றும் சாரா குடியிருப்புப் பகுதிகளில் உள்ள 51 வீடுகளுக்கும் குடிநீர்க்குழாய் இணைப்புகள் வழங்கப்பட்டுள்ளன.
(Visitor Counter : 177
பிரதமர் அலுவலகம்
அமெரிக்க தேசிய பாதுகாப்பு ஆலோசகர் பிரதமர் திரு நரேந்திர மோடியுடன் சந்திப்பு
இந்தியா – அமெரிக்கா இடையே பல்வேறு துறைகளில் இருதரப்பு ஒத்துழைப்பு வளர்ச்சி குறித்து அமெரிக்க தேசிய பாதுகாப்பு ஆலோசகர் சுலிவன் பிரதமரிடம் விளக்கினார்
பிரதமர் மோடியை அமெரிக்காவில் வரவேற்க அதிபர் பைடன் ஆவலுடன் எதிர்நோக்கியிருப்பதாக சுலிவன் எடுத்துரைத்தார்
இந்தியா – அமெரிக்கா இடையே விரிவான சர்வதேச உத்திசார் ஒத்துழைப்பு வளர்ந்து வருவதற்கும் வலுப்பெற்று வருவதற்கும் பிரதமர் மகிழ்ச்சித் தெரிவித்துள்ளார்
அதிபர் பைடனுடனான கலந்துரையாடல் நிகழ்ச்சிக்கு தாம் ஆவலுடன் காத்திருப்பதாக பிரதமர் மோடி எடுத்துரைத்துள்ளார்
அமெரிக்க தேசிய பாதுகாப்பு ஆலோசகர் திரு ஜாக் சுலிவன் பிரதமர் திரு நரேந்திர மோடியை இன்று  சந்தித்துப் பேசினார். இந்தியா – அமெரிக்கா இடையே பல்வேறு துறைகளின் இருதரப்பு ஒத்துழைப்பு வளர்ச்சிக் குறித்து அந்நாட்டு தேசிய பாதுகாப்பு ஆலோசகர் சுலிவன், பிரதமரிடம் விளக்கினார். பிரதமர் மோடியை அமெரிக்காவில் வரவேற்க அதிபர் பைடன் ஆவலுடன் எதிர்நோக்கியிருப்பதாக சுலிவன் எடுத்துரைத்தார்.
இந்தியா – அமெரிக்கா இடையே விரிவான சர்வதேச உத்திசார் ஒத்துழைப்பு வளர்ந்து வருவதற்கும் வலுப்பெற்று வருவதற்கும் பிரதமர் மகிழ்ச்சித் தெரிவித்துள்ளார். அதிபர் பைடனுடன் இருதரப்பு உறவுகள், பிராந்திய விவகாரங்கள், இருநாடுகளும் எதிர்கொள்ளும் பொதுவான சர்வதேச பிரச்சனைகள் போன்றவை குறித்து கலந்துரையாடுவதற்கு தாம் ஆவலுடன் காத்திருப்பதாகவும் தமது அமெரிக்கப் பயணம் ஆக்கப்பூர்வமானதாக இருக்கும் என்றும் பிரதமர் திரு நரேந்திர மோடி, சுலிவனிடம் எடுத்துரைத்தார்.
பிரதமர் அலுவலகம்
சிரோமணி குருத்வாரா பிரபந்தக் கமிட்டியினர் பிரதமருடன் சந்திப்பு
மத்திய உணவுப் பதனீட்டுத் தொழில்கள் துறை அமைச்சர் திருமதி ஹர்சிம்ரத் கவுர் பாதல் தலைமையிலான குழு பிரதமர் திரு. நரேந்திர மோடியை இன்று  சந்தித்தனர். அக்குழுவில் சிரோமணி குருத்வாரா பிரபந்தக் கமிட்டியைச் சேர்ந்தவர்கள் இடம்பெற்றனர்.
மத்திய அரசு சேவை விருந்து திட்டத்தைச்  செயல்படுத்துவதற்காகவும் அத்திட்டத்திற்கான உணவுப் பொருட்கள், பிரசாதங்கள் மீதான ஒருங்கிணைந்த மற்றும் மத்திய சரக்குகள் மற்றும் சேவை வரிகளில்  மத்திய பங்கு திருப்பித் தரப்படுவதற்கும் பிரதமருக்கு அந்தக் குழுவினர் நன்றி தெரிவித்தனர். இந்த உணவுப் பண்டங்களையும், பிரசாதங்களையும் குருத்வாரா உள்ளிட்ட பல்வேறு சமய அறக்கட்டளை நிறுவனங்கள் இலவசமாக மக்களுக்கு வழங்குகின்றன.
கரும்பு விவசாயிகளின் சுமையைக் குறைக்கும் வகையில் பல்வேறு சலுகைகளை அறிவித்ததற்காக பிரதமருக்கு அந்தக் குழுவினர் நன்றி தெரிவித்தனர்.
குறு சிறு மற்றும் நடுத்தர தொழில் துறை அமைச்சகம்
கொவிட்-19க்கு எதிரான நடவடிக்கைகளில் பெரிதும் துணை நிற்கும் எம்.எஸ்.எம்.இ. தொழில்நுட்ப மையங்கள்
புதிய கொரோனா வைரஸ் தாக்குதலுக்கு எதிராக, பல நிலைகளில் தேசம் நடவடிக்கைகள் எடுத்து வருகிறது. குறு, சிறு, நடுத்தர தொழில் நிறுவனங்கள்  அமைச்சகத்தின் கீழ் உள்ள 18 தொழில்நுட்ப மையங்கள், தன்னாட்சி அமைப்புகள் இதில் பெரும் பங்களித்து வருகின்றன.
சீலிங் செய்யும் மாஸ்க்குகள் மற்றும் மருத்துவ கவுன்கள் தயாரிப்பதற்கான வெப்ப சீலிங் மெசினை சென்னையைச் சேர்ந்த மத்திய காலணி தயாரிப்பு பயிற்சி நிலையம்  வாங்கி, நிர்மாணித்துள்ளது. இந்த இயந்திரத்தில் வேலை முடிந்த பிறகு, சென்னையைச் சேர்ந்த ஸ்ரீஹெல்த் கேர் நிறுவனம் மருத்துவத் துறையின் அங்கீகாரம் பெற்ற விநியோகஸ்தராக நியமனம் பெற்றுள்ளது. இதன் உற்பத்தி 2020 ஏப்ரல் 4 ஆம் தேதி தொடங்கிவிட்டது. மேலும் 2 இயந்திரங்களைக் கொள்முதல் செய்வதற்கு சென்னை சி.எப்.டி.ஐ. நிறுவனம் முயற்சி மேற்கொண்டுள்ளது.
ஹைதராபாத்தில் உள்ள எம்.எஸ்.எம்.இ. தொழில்நுட்ப மையம், வென்டிலேட்டர் கருவியின் முதல்நிலை வடிவமைப்பை உருவாக்கி வருகிறது. கொல்கத்தாவில் உள்ள மத்திய டூல் ரூம் மற்றும் பயிற்சி மையம்  எளிதான, குறைந்த விலையிலான வென்டிலேட்டர் கருவியை உருவாக்கும் முயற்சியில் ஈடுபட்டுள்ளது. சாகர் தத்தா சூப்பர் ஸ்பெஷாலிட்டி மருத்துவமனை ஆலோசனையுடன் இந்த முயற்சி நடந்து வருகிறது. முகக் கவச முதல்நிலை சாதனத்தையும் அது உருவாக்கியுள்ளது. ரூ.15 முதல் ரூ.20 என்ற விலையில் மாதத்திற்கு 20,000 சாதனங்களை உற்பத்தி செய்யும் பணியை அது தொடங்கும்.
கன்னோஜில் உள்ள எம்.எஸ்.எம்.இ. தொழில்நுட்ப மையம் ஆல்கஹால் அடிப்படையிலான கிருமிநாசினி தயாரிப்பைத் தொடங்கி, பரூக்காபாத் மாவட்ட நிர்வாகத்துக்கு வழங்கத் தொடங்கியுள்ளது.
மின்சார அளவீட்டு சாதனங்கள் வடிவமைப்பு நிலையம்  அயனி அடிப்படையிலான கிருமிநாசினியை உருவாக்கும் முயற்சியில் ஈடுபட்டுள்ளது.
ஹைதராபாத், புவனேஸ்வர் மற்றும் ஜாம்ஷெட்பூரில் உள்ள எம்.எஸ்.எம்.இ. தொழில்நுட்ப மையங்கள் 650 கொரோனா மருத்துவப் பரிசோதனை உபகரணத் தொகுப்புகளை உற்பத்தி செய்யத் தொடங்கும்.
ஆந்திராவின் மருத்துவ தொழில்நுட்ப மண்டலமான ஏ.எம்.டி.இசட்.-க்கு 10,000 வென்டிலேட்டர்கள் தேவைப்படுகின்றன. இதற்கான வடிவமைப்புகளை உருவாக்குவதற்கான வரைபடங்கள் சுற்றுக்கு விடப்பட்டுள்ளன.
ராம்நகர் இ.எஸ்.டி.சி. நிறுவனம் IV ஸ்டாண்ட் வடிவமைத்துள்ளது. மின்னணு சந்தையில் பதிவு செய்வதற்கு கொவிட்-19க்கு எதிரான நடவடிக்கையில் உதவும் மருத்துவ உபகரணங்கள் தயாரிக்கும் 70 நிறுவனங்கள் சம்மதிக்க வைக்கப்பட்டுள்ளன. இ.எஸ்.டி.சி. விடுதி, குடிபெயர்ந்த தொழிலாளர்கள் 80 பேர் தங்குவதற்கான இல்லமாக மாற்றப்பட்டுள்ளது. பிவாடி எம்.எஸ்.எம்.இ. தொழில்நுட்ப மையமும், ஜாம்ஷெட்பூர் மையமும் தனிமைப்படுத்தல் மையங்கள் உருவாக்க காலி அறைகளை கொடுக்க முன்வந்துள்ளன.
ஆக்ராவில் உள்ள பி.பி.டி.சி., இந்தூரில் உள்ள ஐ.ஜி.டி.ஆர். ஆகியவை கூட்டாக சேர்ந்து மருத்துவமனைக்குத் தேவையான அலுவலகப் பொருட்களை உற்பத்தி செய்யத் திட்டமிட்டுள்ளன. வடிவமைப்பு விவரங்களைத் தயாரிக்கும் பணி தற்போது நடைபெற்று வருகிறது. மீரட்டில் உள்ள பி.பி.டி.சி. நிறுவனம் முகக்கவச உறைகளை உற்பத்தி செய்து, இலவசமாக அளித்து வருகிறது. ஆக்ராவில் உள்ள சி.எப்.டி.ஐ. நிறுவனம் ஆக்ராவில் உள்ள ராம்சன்ஸ் நிறுவனத்துக்காக மருத்துவ கவுன்களை உற்பத்தி செய்துள்ளது. இந்த நிறுவனம் மூன்று அடுக்குகள் கொண்ட முகக்கவச உறைகளையும் உருவாக்கவுள்ளது.
சட்டம் மற்றும் நீதித்துறை அமைச்சகம்
முஸ்லீம் பெண்கள் , இரண்டாவது அவசரச் சட்டம் 2019 பிறப்பிப்பதற்கான ஆலோசனைக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ்க்காணும் ஆலோசனைகளுக்கு ஒப்புதல் வழங்கியது.
- அரசியல் சட்டத்தின் பிரிவு 123 துணைப்பிரிவு 1-ன் கீழ், இணைப்பு –III -ன் படி முஸ்லீம் பெண்கள் , இரண்டாவது அவசரச் சட்டம் 2019 பிறப்பிப்பத்தல்.
- மாநிலங்களவையில் நிலுவையில் உள்ள முஸ்லீம் பெண்கள் , மசோதா 2018-ல் தேவைப்படும் அதிகாரப்பூர்வ திருத்தங்களை செய்தல்.
பயன்கள்:
தங்கள் கணவர்களால் திடீரென்றும் மாற்றமுடியாதபடியும் மும்முறை தலாக் கூறி விவாகரத்து செய்யும் நடைமுறையைத் தடுத்து, திருமணம் ஆன முஸ்லீம் பெண்களின் உரிமைகளைப் பாதுகாக்க இந்த அவசரச் சட்டம் முன்மொழியப்பட்டுள்ளது. முத்தலாக் முறையால் பாதிக்கப்பட்டவர்களின் சிறுவயது குழந்தைகளைப் பாதுகாத்தல், வாழ்வாதாரத் தொகை பெறுதல் ஆகிய உரிமைகள் கிடைக்கவும் இந்த அவசரச் சட்டம் பிறப்பிக்கப்படுகிறது.
-----
(Visitor Counter : 123
சிறப்பு சேவைகள் மற்றும் கட்டுரைகள்
ஆன்லைன் மூலம் “கோடைகால முகாம்” – அஞ்சல் துறை ஏற்பாடு
சிறப்பு தபால் தலை சேகரிப்பது மற்றும் ஆய்வு செய்வது “பொழுதுபோக்கின் ராஜா” என்று அழைக்கப்படுகிறது. இது சிறார்களின் மனதை கவர்ந்துள்ளது. தபால் தலை சேகரிப்பாளராக மாறுவதன் மூலம், தபால் தலையின் பன்முகப் பாத்திரங்களைப் பற்றி ஒருவர் அறிந்து கொள்ளலாம். மேலும் இது சிறந்த கல்வி முக்கியத்துவத்தைக் கொண்டுள்ளது. சிறப்பு தபால் தலை சேகரிப்பதை குழந்தைகளின் மனதில் ஒரு பொழுதுபோக்காக விதைக்க, சிறப்பு தபால் தலை முகாம், அண்ணாசாலை தலைமை அஞ்சலம், சென்னை-600 002 மே 2021 மாதத்தில் ஆன்லைன் மூலம் “கோடைகால முகாமை” பின்வரும் அமர்வுகளில் ஏற்பாடு செய்துள்ளது.
|
|
எண்.
|
|
அமர்வுகள்
|
|
காலம்
|
|
நேரம்
|
|
1
|
|
தொகுதி 1
|
|
05.05.2021 – 07.05.2021
|
|
10.30-12.30
|
|
2
|
|
தொகுதி 2
|
|
11.05.2021 – 13.05.2021
|
|
10.30-12.30
|
|
3
|
|
தொகுதி 3
|
|
19.05.2021 – 21.05.2021
|
|
10.30-12.30
|
|
4
|
|
தொகுதி 4
|
|
26.05.2021 – 28.05.2021
|
|
10.30-12.30
கோடைகால முகாமின் ஒரு பகுதியாக, சிறப்பு தபால்தலையை பொழுதுபோக்காக சேகரிப்பதை அறிமுகம் செய்தல், தபால் தலை கண்காட்சிகளை தயாரித்தல், கடிதம் எழுதும் பயிற்சிகள், தபால் நிலையத்திற்கு களப்பயணம் குறித்த ஒரு குறும் படம் போன்றவையாகும்.
தகுதி வரம்பு
- 8 முதல் 14 வயதிற்குட்பட்ட ஆர்வமுள்ள குழந்தைகள் 31.03.2021 தேதியின்படி ஒரு நபருக்கு ரூ.250/- பதிவு கட்டணமாக செலுத்தில் இந்த முகாமில் சேரலாம். அமர்வுக்கான ஒதுக்கீடு “முதலில் வருபவருக்கு முதல் ஒதுக்கீடு” என்பதைப் பொறுத்தது. அமர்வுக்கான மாற்றம் ஊக்குவிக்கப்படாது.
- நுழைவுக் கட்டணம் காசோலை மற்றும் டிமான்ட் டிராப்ட் மூலம் “தலைமை அஞ்சலக அதிகாரி, அண்ணா சாலை தலைமை அலுவலகம், சென்னை 600002” என்ற பெயரில் அனுப்ப வேண்டும். நுழைவுக் கட்டணத்தை விண்ணப்பத்துடன்  விரைவுத்தபால் / பதிவுத் தபால் மூலமாக மட்டுமே “தலைமை அஞ்சலக அதிகரி, அண்ணா சாலை தலைமை அலுவலகம், சென்னை 600002” என்ற முகவரிக்கு அனுப்ப வேண்டும். விண்ணப்பப் படிவம் மற்றும் நுழைவுக் கட்டணம் பெறுவதற்கான கடைசி தேதி 20.04.2021 என்று நிர்ணயிக்கப்பட்டுள்ளது. தாமதமாக வரும் நுழைவுகள் ஏற்றுக் கொள்ளப்பட மாட்டாது.
- நுழைவுக் கட்டணம் பின்வருவனவற்றிற்கு பயன்படுத்தப்படும்.
அ. பங்கேற்பாளரின் பெயரில் புதிய தபால் தலை கணக்கில் வரவு வைக்கப்படும். புதிய நினைவு முத்திரைகளை  தொகை உள்ள வரை பங்கேற்பாளருக்கு அனுப்பப்படும். மேலும், எதிர்காலத்தில் பங்கேற்பாளர்கள் தங்கள் கணக்கில் ரீசார்ஜ் செய்து கொள்ளலாம்.
ஆ. மேலும், கோடைகால முகாமிற்கான தேவையான தபால்தலை பொருட்களை பங்கேற்பாளர்களுக்கு தபால் மூலம் அனுப்பப்படும்.
- தொகுதிகள் / அமர்வுகள் அண்ணா சாலை தபால் நிலையத்தால் மட்டுமே ஒதுக்கப்படும். ஒதுக்கப்பட்ட தொகுதிகள் / அமர்வுகள் மற்றும் கோடைக்கால முகாமுக்காக உருவாக்கப்பட்ட “Link for webinar” மின்னஞ்சல் மூலமாக அனுப்பப்படும்.
- கோடைக்கால முகாம் முடிந்ததும், பங்கேற்பாளருக்கு தபால் மூலம் சான்றிதழ் அனுப்பப்படும்.
இந்தத் தகவல் திரு சு குமார், தலைமை அஞ்சலக அதிகாரி, அண்ணா சாலை தலைமை அஞ்சலகம் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
ஸ்ரீ குருநானக் தேவ் அவர்களின் 553வது ஜெயந்தி விழாவில் பிரதமர் ஆற்றிய உரையின் தமிழாக்கம்
குரு ஜெயந்தி விழாவில் கலந்து கொண்டுள்ள என்னுடைய சகா திரு ஹர்தீப் சிங் புரி, தேசிய சிறுபான்மையினர் ஆணையத்தலைவர் திரு ஜான் பர்லா, திரு இக்பால் சிங் லால்புரா, திரு ரஞ்சித் சிங், திரு ஹர்மித் சிங் கல்கா அவர்களே, மற்றும் சகோதர, சகோதரிகளே!
உங்கள் அனைவருக்கும் குரு ஜெயந்தி 2022, விழாவையொட்டி, என்னுடைய வாழ்த்துக்களைத் தெரிவித்துக் கொள்கிறேன்.
நண்பர்களே!
குரு கோவிந்த் சிங் அவர்களின் 350 வது ஜெயந்தி, குரு தேஜ் பகதூர் அவர்களின் 400 வது ஜெயந்தி மற்றும் குரு நானக் தேவ் அவர்களின் 550 வது ஜெயந்தி விழா போன்ற முக்கிய பிரகாஷ் பர்வ் எனப்படும் ஒளிகளுக்கான விழாக்களைக் கொண்டாடும் வாய்ப்பைப் பெற்றதற்காக நான் மகிழ்ச்சி அடைகிறேன். இந்த மங்களகரமான நிகழ்வுகளின் உத்வேகம் மற்றும் ஆசீர்வாதங்கள் புதிய இந்தியாவின் ஆற்றலை மேம்படுத்துகிறது. ஒவ்வொரு பிரகாஷ் பர்வின் ஒளியும் நாட்டிற்கு பிரகாசமான ஆதாரமாக செயல்படுகிறது. சீக்கிய சமூகத்தால் பின்பற்றப்படும் பிரகாஷ் பர்வின் பொருள், கடமை மற்றும் அர்ப்பணிப்பின் தேசிய பாதையை காட்டுகிறது.
நண்பர்களே!
குரு நானக் தேவ் அவர்களின் சிந்தனைகளால் ஈர்க்கப்பட்டு, 130 கோடி இந்தியர்களின் நலனுக்காக நாடு முன்னேறி வருகிறது. ஆன்மீக ஞானம், உலக செழிப்பு மற்றும் சமூக நல்லிணக்கத்திற்கான குரு நானக் தேவ் அவர்களின் போதனைகளை நான் நினைவு கூர்கிறேன்.
குரு கிரந்த் சாஹிப் வடிவில் நமக்குக் கிடைத்திருக்கும் அமிர்தத்தின் மகிமை, அதன் முக்கியத்துவம் காலம் மற்றும் புவியியல் எல்லைக்கு அப்பாற்பட்டது. நெருக்கடி பெரிதாகும்போது, இந்தத் தீர்வுகளின் பொருத்தம் இன்னும் அதிகமாகிறது. உலகில் அமைதியின்மை மற்றும் அமைதியற்ற காலங்களில், குரு சாஹிப்பின் போதனைகளும் குரு நானக் தேவ் அவர்களின் வாழ்க்கையும் ஒரு ஜோதியைப் போல உலகிற்கு வழிகாட்டுகின்றன. நமது குருக்களின் இலட்சியங்களை நாம் எவ்வளவு அதிகமாக பின்பற்றுகிறோமோ, அந்த அளவுக்கு ‘ஒரே பாரதம் உன்னத பாரதம்’ என்ற உணர்வை நாம் உள்வாங்கிக் கொள்கிறோம், மனித நேய விழுமியங்களுக்கு நாம் எவ்வளவு முக்கியத்துவம் கொடுக்கிறோமோ, அந்த அளவுக்கு குருவின் போதனைகள் வலுவோடும், தெளிவாகவும் உள்ளன.
நண்பர்களே!
குருநானக் தேவ் அவர்களின் ஆசீர்வாதத்தால், கடந்த 8 ஆண்டுகளில் சீக்கியர்களின் மகத்தான பாரம்பரியத்திற்கு சேவை செய்யும் வாய்ப்பு எங்களுக்குக் கிடைத்துள்ளது. குருக்களின் ஆசீர்வாதத்துடன், இந்தியா தனது சீக்கிய பாரம்பரியத்தின் மகிமையை மேம்படுத்தி முன்னேற்றப் பாதையில் தொடர்ந்து செல்லும் என்று எனக்கு முழு நம்பிக்கை உள்ளது.
நண்பர்களே!
குருவின் கருணையால் சீக்கியர்களின் பாரம்பரியத்தை இந்தியா தொடரும் என்றும் வளர்ச்சிப் பாதையை நோக்கிச் செல்லும் என்றும் நான் நம்புகிறேன். இதே உத்வேகத்துடன் குருவின் பாதத்திற்கு மீண்டும் ஒரு முறை தலைவணங்குகிறேன். உங்கள் அனைவருக்கும் மக்களுக்கும் குரு ஜெயந்தி வாழ்த்துக்கள்!
மிக்க நன்றி!
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
எழில்மிகு நகரம் போட்டியை மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகம் தொடங்கியது
எழில்மிகு நகரம் போட்டியை மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகம் ஏப்ரல் 26, 2023 அன்று தொடங்கியது. நாடு முழுவதும் உள்ள நகர்ப்புற உள்ளாட்சி அமைப்புகள் https://citybeautycompetition.in என்ற இணையதளம் வாயிலாக இப்போட்டியில் பங்கேற்கலாம். பொது இடங்கள் உள்பட அழகான, புதுமை கண்டுபிடிப்புகளுடன் கூடிய முயற்சிகளை மேற்கொள்ளும் நகரங்கள் மற்றும் வட்டங்களை ஊக்கப்படுத்தி அங்கீகரிப்பது இப்போட்டியின் நோக்கமாகும். அணுகுமுறை, வசதிகள், நடவடிக்கைகள், எழில், சூழல் ஆகியவற்றின் அடிப்படையில் முடிவுகள் அறிவிக்கப்படும். நகரங்களில் உள்ள மிகவும் எழில்மிகு வட்டங்கள் மற்றும் பொது இடங்கள் ஆகியவை இப்போட்டியின் மூலம் பாராட்டப்படும். தேர்ந்தெடுக்கப்படும் வட்டங்கள், நகரம் மற்றும் மாநில அளவில் பாராட்டப்படும். நீர்நிலைகள், பசுமைப் பகுதிகள், சுற்றுலா மற்றும் பாரம்பரிய இடங்கள், சந்தை மற்றும் வர்த்தகப்பகுதிகள் ஆகிய நான்கு பிரிவுகளின் கீழ், நகரங்களில் உள்ள மிகவும் சிறந்த எழில்மிகு பொது இடங்கள் தேர்ந்தெடுக்கப்படும். பின்னர் அந்த நகரங்கள் தேசிய அளவிலான விருதுக்கு பரிசீலிக்கப்படும்.
எழில்மிகு நகரப் போட்டியில் பங்கேற்பதற்கான கடைசி நாள் ஜூலை 15, 2023 ஆகும். போட்டியில் பங்கேற்க விரும்பும் நகர்ப்புற உள்ளாட்சி அமைப்புகள், புகைப்படங்கள். வீடியோ பதிவுகள், தகவல்கள் உள்ளிட்ட ஆவணங்களை இணையதளம் மூலம் சமர்ப்பிக்கலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1920149
AD/IR/RS/SG
(Visitor Counter : 114
விவசாயத்துறை அமைச்சகம்
தமிழகம் உள்ளிட்ட மாநிலங்களில் காரீப் பருவ நெல் கொள்முதல்: 532.79 இலட்சம் மெட்ரிக் டன்னாக உயர்வு
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மத்திய பிரதேசம், மகாராஷ்டிரா, பிகார், ஜார்க்கண்ட், அசாம், கர்நாடகா மற்றும் மேற்கு வங்காளத்தில் கடந்த 09.01.2021 வரை, 532.79 இலட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 26.50 சதவீதம் அதிகமாகும். இந்த கொள்முதல் மூலம் 70.84 இலட்சம் விவசாயிகள், ரூ.100591.96 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்தில் இருந்து குறைந்தபட்ச ஆதரவு விலையில் 51.66 இலட்சம் மெட்ரிக் டன் பருப்பு மற்றும் எண்ணெய் வித்துக்களை கொள்முதல் செய்ய ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 09.01.2021 வரை 283343.27 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 151180 விவசாயிகள், ரூ. 1515.77 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து கடந்த 09.01.2021 வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687488
-----
(Visitor Counter : 67
குடியரசுத் துணைத் தலைவர் செயலகம்
கல்வித்துறையில் இந்தியாவின் புகழ்பெற்ற பாரம்பரியத்தை மீட்க வேண்டும் – குடியரசு துணைத் தலைவர்
தற்போதைய காலத்திற்கு ஏற்ற வகையில், பழமை காலக் கற்பித்தல் முறை மற்றும் பாரம்பரியம் மூலம் கல்வித் துறையில் இந்தியாவின் புகழ்பெற்ற பாரம்பரியத்தை மீட்க வேண்டும் என்று குடியரசு துணைத் தலைவர் திரு வெங்கய்யா நாயுடு அழைப்பு விடுத்துள்ளார்.
ஹரித்துவாரில் இன்று தெற்காசிய அமைதி மற்றும் நல்லிணக்க அமைப்பைத் தொடங்கி வைத்துப் பேசிய அவர், அந்நிய ஆட்சி மூலம் இந்தியாவின் புகழ்பெற்ற பழமையான கல்வி முறை சிதைக்கப்பட்டதாகக் குறிப்பிட்டார்.
நீண்ட காலக் காலனி ஆதிக்கம் மூலம் பெரும்பான்மையானவர்கள் பாதிக்கப்பட்டதாகத் தெரிவித்த அவர், பெண்கல்வியில் பாதிப்பு ஏற்பட்டதாகவும், சிறிய அளவிலான உயர்வகுப்பைச் சேர்ந்தவர்கள் மட்டுமே நிலையான கல்வியை கற்றதாகக் கூறினார். தரமான கல்வியை அனைவருக்கும் அளிக்க வேண்டியது அவசியம் என்றும் அதன்மூலம் மட்டுமே நமது கல்வி அனைத்தையும் உள்ளடக்கியதாகவும், ஜனநாயக முறையிலானதாகவும் இருக்க முடியும் என்று தெரிவித்தார்.
நமது கல்வி முறையை இந்தியமயமாக்கும் வகையில் ஏற்படுத்தப்பட்டுள்ள தேசியக் கல்விக் கொள்கை குறித்து மகிழ்ச்சி தெரிவித்த திரு வெங்கய்யா நாயுடு, மனதளவில் இந்தியர்கள் தாழ்வு மனப்பான்மை உள்ளவர்கள் என்ற கருத்தை நிராகரித்தார்.
குடும்பத்தில் உள்ள பெரியவர்கள், குழந்தைகளுடன் அதிக நேரத்தை செலவிட வேண்டும் என்றும், அதன்மூலம் மட்டும் சிறந்த கலாச்சார பாரம்பரியங்களை விளக்க முடியும் என்றும் அவர் தெரிவித்தார். இயற்கையுடன் நேரத்தை செலவிடுமாறு இளைஞர்களுக்கு அறிவுறுத்திய அவர், இயற்கையே சிறந்த ஆசிரியர் என்று குறிப்பிட்டார்.
தாய்மொழியின் முக்கியத்துவம் குறித்து வலியுறுத்திப் பேசிய குடியரசுத் துணைத் தலைவர், இளைஞர்கள் தங்களது தாய்மொழியைப் பின்பற்றி, மேம்பாடு அடையச் செய்யவேண்டும் என்று அறிவுறுத்தினார். இந்தியர்கள் தங்கள் சகாக்களுடன் நாள்தோறும் தாய்மொழியில் பேசுவதையும், நிர்வாகம் தாய்மொழியிலேயே நடைபெறுவதையும் அனைத்து அரசு ஆணைகளையும் மக்களின் தாய்மொழியிலேயே வெளியிடப்படுவதையும் பார்க்க விரும்புவதாக அவர் தெரிவித்தார். நீதிமன்ற நடவடிக்கைகளில் உள்ளுர் மொழியே பயன்படுத்த வேண்டும் என்றும் திரு வெங்கய்யா நாயுடு கேட்டுக் கொண்டார்,
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும். https://pib.gov.in/PressReleasePage.aspx?PRID=1807258
பிரதமர் அலுவலகம்
சௌராஷ்டிரா தமிழ் சங்கம நிறைவு நிகழ்ச்சியில் பிரதமர் ஏப்ரல் 26 அன்று உரையாற்றுகிறார்
சௌராஷ்டிரா தமிழ் சங்கமம் நிறைவுநாள் நிகழ்ச்சியில் நாளை
 காலை 10.30 மணியளவில் பிரதமர் திரு நரேந்திர மோடி மெய்நிகர் முறையில் கலந்து கொண்டு உரையாற்ற இருக்கிறார். ஒரே பாரதம் உன்னத பாரதம் என்ற முன் முயற்சியின் அடிப்படையில் நாட்டின் இரு வேறு பகுதிகளில் வசிக்கும் மக்களிடையேயான நீண்ட நெடிய தொடர்புகளை புதுப்பிக்கும் வகையில் பிரதமரின் தொலைநோக்குப் பார்வையின் காரணமாக இந்த சௌராஷ்டிரா தமிழ் சங்கமம் நிகழ்ச்சிக்கு ஏற்பாடு செய்யப்பட்டிருந்தது. இதே கண்ணோட்டத்தில் முன்னதாக காசி தமிழ் சங்கமம் நிகழ்ச்சியும் நடத்தப்பட்டது. குஜராத்திற்கும், தமிழகத்திற்கும் இடையில் பகிர்ந்து கொள்ளப்படும் கலாச்சாரம் மற்றும் பாரம்பரிய தொடர்புகளை முன்னெடுத்துச்செல்லும் வகையில் சௌராஷ்டிரா தமிழ் சங்கமம் நிகழ்ச்சி நடத்தப்படுகிறது. நூற்றாண்டுகள் முன்னதாக ஏராளமான மக்கள் சௌராஷ்ரா பிராந்தியத்தில் இருந்து தமிழ்நாட்டுக்கு புலம்பெயர்ந்தனர். இந்த சௌராஷ்டிரா தமிழ் சங்கமம் நிகழ்ச்சி தமிழகத்தில் வாழும் சௌராஷ்டிரா மக்களுக்கு தங்களது வேர்களான குஜராத் பகுதிகளுடன் மற்றும் அப்பிராந்திய மக்களுடன் தொடர்பை புதுப்பித்துக்கொள்ள வழிவகுத்தது. இந்த 10 நாள் நிகழ்வில் 3000 மேற்பட்ட தமிழகத்தைச் சேர்ந்த சௌராஷ்டிரா மக்கள் சிறப்பு ரயில்கள் மூலம் சோம்நாத்துக்கு வந்து சென்றனர். இம்மாதம் 17-ம் தேதி தொடங்கிய இந்த நிகழ்ச்சி நாளை 26-ம் தேதி சோம்நாத்தில் நிறைவடைகிறது.
குடியரசுத் தலைவர் செயலகம்
அம்பேத்கரின் கொள்கைகள் மற்றும் லட்சியங்களின் படி சமுதாயத்தையும் நாட்டையும் கட்டமைப்பதில் நமது வெற்றி இருக்கிறது: குடியரசுத் தலைவர்
அம்பேத்கரின் கொள்கைகள் மற்றும் லட்சியங்களின் படி சமுதாயத்தையும் நாட்டையும் கட்டமைப்பதில் நமது வெற்றி இருக்கிறது என்று குடியரசுத் தலைவர் திரு ராம்நாத் கோவிந்த் கூறினார். இந்த திசையில் நாம் முன்னேறி இருக்கிறோம் என்று கூறிய அவர், ஆனால் செல்ல வேண்டிய தூரம் இன்னும் இருக்கிறது என்றார்.
லக்னோவில் டாக்டர் பீம்ராவ் அம்பேத்கர் நினைவு மற்றும் கலாச்சார மையத்திற்கான அடிக்கல் நாட்டும் விழாவில் இன்று  பேசிய அவர், அம்பதேகரின் பன்முகத்தன்மை மற்றும் தேசத்தை கட்டமைப்பதில் அவரது பங்கு ஆகியவை அவரது மிகச்சிறந்த திறன் மற்றும் திறமையை வெளிப்படுத்தியதாக கூறினார்.
அம்தேகர் ஒரு கல்வியாளர், பொருளாதரம் மற்றும் நீதித்துறை நிபுணர், அரசியல்வாதி, பத்திரிகையாளர், சமூகவியலாளர், சமூக சீர்திருத்தவாதி மட்டுமல்ல, கலாச்சாரம், மதம் மற்றும் ஆன்மிகத் துறைகளிலும் மிகச்சிறந்த பங்காற்றி உள்ளார்.
நியாயம், சமதர்மம், சுயமரியாதை மற்றும் இந்தியத்தன்மை ஆகியவை பாபாசாகேப்பின் நான்கு முக்கிய லட்சியங்களாக திகழ்ந்ததாக குடியரசுத் தலைவர் கூறினார். அவரது சிந்தனைகள் மற்றும் செயல்களில் இவை வெளிப்பட்டன. புத்தரின் செய்திகளை டாக்டர் அம்பேத்கர் பரப்பினார்.
கருணை, தோழமை, அகிம்சை, சமதர்மம் மற்றும் பரஸ்பர மரியாதை போன்ற இந்திய விழுமியங்களை மக்களிடையே எடுத்து சென்று, சமூக நீதியின் லட்சியத்தை அடைய அவர் முயற்சித்தார்.
பெண்களுக்கு சம உரிமை வழங்க பாகாசாகேப் என்றும் வாதிட்டார் என்று குடியரசுத் தலைவர் கூறினார். அவர் இயற்றிய அரசமைப்பில் ஆண்களுக்கு சமமான அடிப்படை உரிமைகள் பெண்களுக்கும் இருந்தன. சொத்து, திருமணம் மற்றும் வாழ்க்கையின் இதர விஷயங்களில் சம உரிமைகளை வழங்க தனி சட்டம் மூலம் தெளிவான சட்ட அடித்தளம் வழங்கப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731143
----
(Visitor Counter : 442
உள்நாட்டு விமானப் போக்குவரத்து அமைச்சகம்
உடான்- கட்டுப்படியாகக்கூடிய விமான பயணத்திற்கான, தேவையின் அடிப்படையில் இயக்கப்படும் திட்டம்
இந்திய விமான நிலைய ஆணையம், பிராந்திய இணைப்புத் திட்டம்  – உதான்- 4ஆம் சுற்றின் முதல் கட்டத்தில் அடையாளம் காணப்பட்ட 78 வழிகளை தேர்ந்தெடுக்கப்பட்ட விமான இயக்குநர்களுக்கு  வழங்குவதற்கான நடைமுறையை இறுதி செய்துள்ளது. மக்களவையில் இன்று மத்திய சிவில் விமானப் போக்குவரத்துத் துறை இணையமைச்சர்  திரு ஹர்தீப் சிங் பூரி அளித்த எழுத்துப்பூர்வ பதிலில் இந்த தகவல் கொடுக்கப்பட்டுள்ளது.
விரிவான விவரங்களுக்கு : https://pib.gov.in/PressReleasePage.aspx?PRID=1657813